open-index/open-wikipedia-markdown huggingface dataset:
நூர் அகமது

**நூர் அகமது லகன்வால்** (பிறப்பு: 3 ஜனவரி 2005) ஓர் ஆப்கானித்தான் துடுப்பாட்ட வீரர் ஆவார். அவர் சூன் 2022 இல் ஆப்கானித்தான் தேசிய அணிக்காக சர்வதேச அளவில் அறிமுகமானார்.

## ஆரம்பகால வாழ்க்கை
நூர் அகமது ஜனவரி 3, 2005 அன்று எட்டு குழந்தைகளில் இளையவராகப் பிறந்தார். அவரது குடும்பம் ஆப்கானித்தானின் கோஸ்ட் மாகாணத்தில் உள்ள லகான் ஸ்பிங்கி போரி கிராமத்தைச் சேர்ந்தது.

## தொழில் வாழ்க்கை
29 ஏப்ரல் 2019 அன்று, 2019 அகமது ஷா அப்தாலி 4 நாள் போட்டித் தொடைல் காபூல் பிராந்தியத்திற்காகத் தனது முதல் தரப் போட்டியில் அறிமுகமானார். அவர் தனது இருபது20 போட்டியில் அக்டோபர் 8, 2019 அன்று, 2019 ஷபஜீசா துடிப்பாட்ட லீக் தொடரில் மிஸ் ஐனாக் நைட்ஸ் அணிக்காக அறிமுகமானார்.

ஜூலை 2021 இல், பாகித்தானுக்கு எதிரான தொடருக்கான ஆப்கானிஸ்தானின் ஒருநாள் சர்வதேச அணியில் நூர் பெயரிடப்பட்டார். டிசம்பர் 2021 இல், மேற்கிந்தியத் தீவுகளில் 2022 ஐசிசி 19 வயதுக்குட்பட்டோருக்கான துடுப்பாட்ட உலகக் கோப்பைக்கான ஆப்கானிஸ்தான் அணியில் அவர் பெயரிடப்பட்டார். அதே மாதத்தின் பிற்பகுதியில், 2022 பாகிஸ்தான் சூப்பர் லீக்கிற்கான துணை பிரிவில் வீரர்களின் வரைவைத் தொடர்ந்து அவர் குவெட்டா கிளாடியேட்டர்களால் ஒப்பந்தம் செய்யப்பட்டார். பிப்ரவரி 12, 2022 அன்று, லாகூரில் உள்ள கடாபி அரங்கத்தில் இஸ்லாமாபாத் யுனைடெட் அணிக்கு எதிராக அவர் அறிமுகமானார்.

பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் குஜராத் டைட்டன்ஸ் அணியால் அவர் வாங்கப்பட்டார்.

நவம்பர் 2024 இல், 2025 இந்தியன் பிரீமியர் லீக் போட்டிக்கான ஏலத்தில் சென்னை சூப்பர் கிங்ஸ் அணியால் அவர் வாங்கப்பட்டார்.

மே 2022 இல், சிம்பாப்வேக்கு எதிரான தொடருக்கான ஆப்கானிஸ்தானின் பன்னாட்டு இருபது20 அணியில் அகமது பெயரிடப்பட்டார், அதே சுற்றுப்பயணத்திற்கான ஆப்கானிஸ்தானின் பன்னாட்டு ஒரு நாள் அணியில் மேலதிக வீரராக இடம்பெற்றார். அவர் தனது இருபது20 போட்டியில் 2022 ஜூன் 14 அன்று சிம்பாப்வே அணிக்கெதிராக அறிமுகமானார்.

அகமது தனது ஒருநாள் போட்டியில் 2022 நவம்பர் 30 அன்று இலங்கைக்கு எதிராக அறிமுகமானார். அவர் தனது முதலாவது உலகக் கோப்பைப் போட்டியில் 23 அக்டோபர் 2023 அன்று சென்னையில் பாகிஸ்தானுக்கு எதிராக விளையாடினார். 18 வயதில் உலகக் கோப்பையில் அறிமுகமான அவர், போட்டியில் அறிமுகமான இளைய வீரராக ஆனார்.

## மேற்கோள்கள்

பகுப்பு:ஆப்கானித்தான் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2005 பிறப்புகள்
புலேசுவரி ஆறு

**புலேசுவரி ஆறு** (*Fuleswari River*) இந்தியாவின் மேற்கு வங்காளத்தின் சிலிகுரி நகரத்தில் பாயும் ஓர் ஆறாகும். தற்பொழுது இந்த ஆறு மாசுக்கள் கலந்து மோசமான நிலையில் உள்ளது. ஆற்றின் கரை பல ஆண்டுகளாக ஆக்கிரமிக்கப்பட்டுள்ளது. குப்பை மற்றும் வண்டல் படிவுகள் குவிவதால் ஆற்றின் போக்குவரத்து வசதியும் குறைந்துள்ளது. 

2024 ஆம் ஆண்டு திசம்பர் மாதத்தில்  மேற்கு வங்க நீர்ப்பாசனம் மற்றும் நீர்வழித் துறை, புலேசுவரி, இயோராபானி ஆறுகளை தூர்வாரி அவற்றின் இயற்கையான ஓட்டங்களை மீட்டெடுக்க ரூ. 10 கோடி நிதி ஒதுக்கீட்டில் ஒரு திட்டத்தைத் தொடங்கியது. ஆறுகளில் உள்ள 17 பாலங்களில் இணைக்கப்பட்ட இரும்பு வலைகள் ஆறுகளில் இருந்து மனிதனால் உருவாக்கப்பட்ட கழிவுகளை அகற்றப் பயன்படுத்தப்படும் என்று கூறப்பட்டுள்ளது.

நகர்ப்புற சுகாதாரம் மற்றும் சுற்றுச்சூழல் மேலாண்மையை மேம்படுத்துவதற்கான ஒரு பரந்த முயற்சியின் ஒரு பகுதியாக, நகர சந்தைகளில் உள்ள இறைச்சிக் கூடங்களை நவீனமயமாக்கவும் திட்டமிடப்பட்டுள்ளது. நதிக்கரையோரங்களில் வசிக்கும் மக்கள், கழிவுநீரை இந்த ஆறுகளில் விடுவதை நிறுத்துமாறு அறிவுறுத்துதல், சுகாதாரப் பிரச்சினைகளைத் தீர்க்க சமூக கழிப்பறைகளைக் கட்டுவது போன்ற முயற்சிகளும் விவாதிக்கப்படுகிறது.  

## மேற்கோள்கள்

பகுப்பு:மேற்கு வங்க ஆறுகள்
தும்கானி ஆறு

**தும்கானி ஆறு** (*Thumhani River*) என்பது இந்தியாவின் பீகார் மாநிலத்தில் உள்ள மிதிலா பிராந்தியத்தின் மதுபானி மாவட்ட  மேற்குப் பகுதியின் சமவெளிகளில் பாயும் ஓர் ஆறு ஆகும்.  இந்தியத் துணைக்கண்டத்தில்  பாயும்  ஆறுகளின் அத்வாரா குழுவின் ஒரு பகுதியாகும். 

## விளக்கம்
தும்கானி ஆறு இந்திய பிராந்தியத்தில் நில சமவெளிகளில் பாயும் ஆறுகளின் அத்வாரா குழுமத்தின் ஒரு பகுதியாகும்.  கமலா மற்றும் தௌன்சு ஆறுகளுக்கு இடையில் மிதிலா பிராந்தியத்தின் சமவெளிகளில் தும்கானி ஆறு பாய்கிறது. கமலா மற்றும் தௌன்சு ஆகிய இரண்டு ஆறுகளையும் இந்த ஆறு இணைக்கிறது. ஆற்றின் ஒரு முனை சௌலி காத்து பகுதியாகும். இப்பகுதி  சௌலி சௌக்கு என்றும் அழைக்கப்படுகிறது. சௌலி சௌக்கு பகுதி இந்த ஆற்றை  கமலா நதியுடன் இணைக்கிறது.

## வரலாற்று மற்றும் மத முக்கியத்துவம்
சமசுகிருத கவிஞரும் அறிஞருமான காளிதாசாவின் வரலாறு மற்றும் புராணங்களுடன் தும்கானி நதி தொடர்புடையது. ஆற்றின் மேற்குக் கரையில், உச்சை கிராமத்தில் காளிதாசு திக்கு  என்று அழைக்கப்படும் வரலாற்றுச் சிறப்புமிக்க மண் குன்று உள்ளது. *காளிதாசு திக்*  சமசுகிருத அறிஞர் காளிதாசாவின் வசிப்பிடமாக நம்பப்படுகிறது.

தும்கானி ஆற்றின் கிழக்குக் கரையில், *துர்கா சுதான்* என்றும் *உச்சைத் பகவதி மந்திர்* என்றும் அழைக்கப்படும் துர்கா தேவி மற்றும் காளியின் புகழ்பெற்ற இந்து கோயில் உள்ளது.

## மேற்கோள்கள்


பகுப்பு:மதுபனி மாவட்டம்
பகுப்பு:Pages using gadget WikiMiniAtlas
பகுப்பு:பீகார் ஆறுகள்
2-(இருசயனோமெத்திலீன்)குரோக்கோனேட்டு

**2-(இருசயனோமெத்திலீன்)குரோக்கோனேட்டு** (*2-(Dicyanomethylene)croconate*) என்பது  அல்லது ((N≡C−)2C=)(C5O4)2− என்ற மூலக்கூற்று வாய்ப்பாட்டால் விவரிக்கப்படும் ஈரிணைதிற எதிர்மின் அயனியாகும். போலி-ஆக்சோகார்பன் எதிர்மின் அயனிகளில் இதுவும் ஒன்றாகும். ஏனெனில் ஓர் ஆக்சிசன் அணுவை இருசயனோமெத்திலீன் குழு =C(−C≡N)2 ஆல் மாற்றுவதன் மூலம் குரோக்கோனேட்டு ஆக்சோகார்பன் எதிர்மின் அயனி  இன் வழிப்பெறுதியாக விவரிக்கப்படுகிறது. 

1980 ஆம் ஆண்டு ஏ. பாடியாடி என்பவரால் இந்த எதிர்மின் அயனி ஒருங்கிணைக்கப்பட்டு வகைப்படுத்தப்பட்டது. குரோக்கோனேட்டு ஊதாவை பொட்டாசியம் ஐதராக்சைடுடன் சேர்த்து நீராற்பகுப்பு வினைக்கு உட்படுத்துவதன் மூலம் இது வகைப்படுத்தப்பட்டது.   தண்ணீருடன் ஓர் ஆரஞ்சு நிறக் கரைசலைத் தருகிறது.

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:வளைய பெண்டீன்கள்
ஜஸ்லீன் தாமிஜா

**ஜஸ்லீன் தமிஜா** (1933 - 4 மார்ச் 2023) ஓர் இந்திய துணிக் கலை வரலாற்றாசிரியர், கைவினை நிபுணர், ஐக்கிய நாடுகள் சபையின் பணியாளர் ஆவார். தில்லியில் வாழும் இவர், கைத்தறி மற்றும் கைவினைத் தொழில், குறிப்பாக ஜவுளி மற்றும் ஆடைகளின் வரலாறு குறித்த முன்னோடி ஆராய்ச்சிக்காகப் பரவலாக அறியப்படுகிறார். இவர் மின்னசோட்டா பல்கலைக்கழகத்தில் வாழும் கலாச்சார மரபுகள் துறையின் பேராசிரியராக இருந்தார். தனது பணிக்காலத்தில், *இந்தியாவின் புனித ஜவுளி* (2014) நூல் உட்பட துணி குறித்து பல நூல்களை எழுதியுள்ளார்.

## பின்னணி
தமிஜா 1933 ஆம் ஆண்டு பிறந்தார். வடமேற்கு எல்லைப்புற மாகாணத்தில் உள்ள அபோட்டாபாத்தில் வளர்ந்தார். பின்பு 1940 ஆம் ஆண்டு இவரது குடும்பம் தில்லிக்குக் குடிபெயர்ந்தது. அங்கு அவர்கள் தில்லியின் *சிவில் லைன்ஸின் கைபர் பாஸ்* பகுதியில் வசித்து வந்தனர். இவர் தில்லி பல்கலைக்கழகத்தின் *மிராண்டா ஹவுஸில்* பட்டம் பெற்றார்.

தமீஜா 2023 ஆம் ஆண்டு மார்ச் 4 ஆம் நாள் இறந்தார்.

## தொழில் வாழ்க்கை
1954 ஆம் ஆண்டு இந்திய அரசாங்கத்தில் கலாச்சாரம் மற்றும் கைவினை மறுமலர்ச்சியாளர் கமலாதேவி சட்டோபாத்யாயுடன் தனது தொழில் வாழ்க்கையைத் தொடங்கிய தமிஜா, கைவினை மறுமலர்ச்சி, சமூக மேம்பாடு மற்றும் பெண்கள் வேலைவாய்ப்பு ஆகியவற்றில் பணியாற்றத் தொடங்கினார். 1960ஆம் ஆண்டுகளில், இவர் இந்தியக் கைவினைப்பொருட்கள் வாரியத்தில் பணிபுரிந்தார். பின்னர் கிராமப்புறங்களில் நேரடியாகக் கைவினைக் கலைஞர்களுடன் பணியாற்றத் தொடங்கினார். இது காலப்போக்கில் போரினால் பாதிக்கப்பட்ட பால்கன் நாடுகளில் பெண்களுக்கான சுய உதவித் திட்டங்களை உருவாக்க ஐ.நா சபையுடன் இணைந்து பணியாற்ற வழிவகுத்தது.

பல ஆண்டுகளாக, இவர் பல ஜவுளி மற்றும் கைவினைக் கண்காட்சிகளைத் தொகுத்து வழங்கினார். கைவினைப்பொருட்கள் மற்றும் ஜவுளி பற்றிய பல புத்தகங்களைத் தவிர, இவர் *ஜாய் ஆஃப் வெஜிடேரியன் குக்கிங்* (2000) உட்பட இரண்டு சமையல் புத்தகங்களையும் எழுதினார். 2007 ஆம் ஆண்டில், கமலாதேவி சட்டோபாத்யாயின் வாழ்க்கை வரலாற்றையும், நவீன இந்தியாவில் கலை மற்றும் கைவினைகளின் மறுமலர்ச்சியில் தனது பங்கையும் வெளியிட்டார்.

இவர் புது தில்லியில் உள்ள தேசிய உடையலங்கார தொழில்நுட்பக் கல்லூரியில் ஆசிரியரக இருந்தார். அங்கு இந்திய ஜவுளி மற்றும் உடைகளின் வரலாற்றைக் கற்பித்தார்.

## மேற்கோள்கள்

பகுப்பு:தில்லி நபர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:2023 இறப்புகள்
பகுப்பு:1933 பிறப்புகள்
சூப்பர் குட் பிலிம்சு

**சூப்பர் குட் பிலிம்சு**, தெலுங்கு திரைப்படம் மற்றும் இந்தி திரைப்படத்தில் **மெகா சூப்பர் குட் ஃபிலிம்சு** என்றும் குறிப்பிடப்பட்டது. இது ஓர் இந்திய தமிழ் திரைப்பட  தயாரிப்பு மற்றும் விநியோக நிறுவனம். இது 1980களில் ஆர். பி. சவுத்ரியால் நிறுவப்பட்டது.

## வரலாறு
ஆர். பி. சவுத்ரி ஒரு ராஜஸ்தானி குடும்பத்தைச் சேர்ந்தவர். திரைப்படத் தயாரிப்பில் நுழைவதற்கு முன்பு எஃகு, ஏற்றுமதி மற்றும் நகைகள் வணிகத்தில் இருந்தார். மலையாளத் திரையுலகில் தயாரிப்பாளராக தனது வாழ்க்கையைத் தொடங்கிய அவர், "சூப்பர்" பேனரின் கீழ் சில படங்களைத் தயாரித்தார். 1989 ஆம் ஆண்டில், அவர் தமிழ் திரைப்படத் துறையில் நுழைந்து, "குட் நைட்" கொசு வில்லைகளைத் தயாரித்த ஆர். மோகனுடன் இணைந்து 'சூப்பர்' பேனரில் படங்களைத் தயாரித்தார். அவர்கள் பிரிந்து செல்ல முடிவு செய்தபோது, சவுத்ரி 'சூப்பர்' என்பதை 'குட் நெட்' இல் 'குட்' சேர்த்து 'சூப்பர் குட்' என்று மாற்றினார்.

சூப்பர் குட் பிலிம்ஸ் 1980களின் பிற்பகுதியில் தொடங்கி இருபது ஆண்டுகளாக தொடர்ச்சியாக படங்களைத் தயாரித்து வந்தார். தமிழ் திரையுலகில் வெற்றி பெற்ற பல இயக்குனர்களுக்கு கே. எஸ். ரவிக்குமார் (புரியாத புதிர்), விக்ரமன் (*[[புது வசந்தம்]]),* சசி (சொல்லாமலே), எழில் (துள்ளாத மனமும் துள்ளும்) மற்றும் என். லிங்குசாமி (ஆனந்தம்) உள்ளிட்ட பல இயக்குனர்களுக்கு அவர்களின் முதல் படம் இத்தயாரிப்பு நிறுவனத்தால் தயாரிக்கப்பட்டது.

நிறுவனத்தின் 50 வது முயற்சியில், சவுத்ரியின் இளைய மகன் ஜீவா, ரவி மரியா இயக்கிய ஆசாய் ஆசையாய் (2003) படத்தில் அறிமுக கதாநாயகனாக நடித்தார். மோகன்லால்-விஜய் நடித்த *[[ஜில்லா (திரைப்படம்)|ஜில்லா]]* (2014) நிறுவனத்தின் 85 வது படமாக இருந்தது.

2010களில், சவுத்ரியின் மகன், நடிகர் ஜித்தன் ரமேஷ் இணை நிர்வாகப் பொறுப்பை ஏற்றார். இந்த நிறுவனத்தில் விஜய் நிறைய படங்களில் நடித்துள்ளார். ஜீவா ஜனவரி 2018 இல் ஒரு நேர்காணலின் போது விஜய் உடன் தங்கள் நூறாவது முயற்சியை செய்ய திட்டமிட்டதாக பரிந்துரைத்தார்.

## திரைப்படங்கள்
;தயாரிப்பு

;விநியோகம்

## மேற்கோள்கள்

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
வேலு ஆறு

**வேலு ஆறு** (*Welu River*) இந்தியாவின் மகாராட்டிர மாநிலத்தில் பாயும் ஓர் ஆறாகும். வேல் ஆறு என்ற பெயராலும் இந்த ஆறு அறியப்படுகிறது. வேலு ஆறு புனே மாவட்டத்தில் பாயும் பீமா ஆற்றின் துணை ஆறாகும். புனே மாவட்டத்தின் அம்பேகாவ் தாலுகா, கேத்து தாலுக்கா, சிரூர் தாலுக்கா ஆகிய பகுதிகள் வழியாக உருவாகி பாய்கிறது.

## தோற்றமும் பயணமும்
வேலு ஆறு அம்பேகாவ் தாலுகாவின் வடகிழக்கில் சக்யாத்திரி மலைகளில் தோன்றி அம்பேகாவை வடமேற்கிலிருந்து தென்கிழக்கு வரை கடக்கிறது.

## மேற்கோள்கள்

பகுப்பு:மகாராட்டிர ஆறுகள்
சந்தன் ஆறு (மத்தியப்பிரதேசம்)

**சந்தன் ஆறு (மத்தியப்பிரதேசம்)** (*Chandan River (Madhya Pradesh*)) இந்தியாவின் மத்தியப்பிரதேச மாநிலத்தில் பாயும் ஓர் ஆறாகும். முதன்மையாக பாலாகாட்டு மாவட்டத்தில் சந்தன் ஆறு பாய்கிறது. 

சந்தன் நதி முக்கியமாக பாலாகாட்டு மாவட்டத்தில் பாய்கிறது. கடாங்கி நகரமும் வாரசியோனி நகரமும் சந்தன் நதிக்கரையில் அமைந்துள்ளன. 

சந்தன் நதியின் முகத்துவாரம் வைன்கங்கா நதியில் உள்ளது.

## இடங்கள்
நக்லேசரா அணை 1960 ஆம் ஆண்டு முதல் 1965 ஆம் ஆண்டு வரை கட்டப்பட்டது. சந்தன் நதியின் மீது கட்டப்பட்ட இந்த அணை சுமார் 2 கி.மீ நீளம் கொண்டது மற்றும் அருகிலுள்ள கிராமங்களின் நீர்ப்பாசன நோக்கத்திற்கு உதவுகிறது.

இராம்பைலி என்பது சந்தன் நதியின் கரையில் அமைந்துள்ள மற்றொரு இடம் ஆகும்.

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:பாலாகாட் மாவட்டம்
ஜாக் ஆறு

**ஜாக் ஆறு** (Jog River) என்பது மகாராட்டிராவின் இரத்தினகிரி மாவட்டத்தில் ஓடும் ஒரு ஆறு ஆகும். இந்த ஆறு சகாயத்திரி மலைத்தொடர்களில் உருவாகி, தபோலி நகருக்கு அருகே மேற்கு நோக்கி பாய்கிறது. சாராங், தாடில், அஞ்சர்லே வழியாகப் பாய்ந்து அரபிக்கடலில் கலக்கிறது.

## மேற்கோள்கள்

பகுப்பு:மேற்குத் தொடர்ச்சி மலை ஆறுகள்
பகுப்பு:ரத்னகிரி மாவட்டம்
பகுப்பு:மகாராட்டிர ஆறுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அர்ஜுன் டெண்டுல்கர்

**அர்ஜுன் டெண்டுல்கர்** (Arjun Tendulkar பிறப்பு: செப்டம்பர் 24, 1999) என்பவர் ஓர் இந்தியத் துடுப்பாட்ட வீரர் ஆவார். இவர், மேனாள் துடுப்பாட்ட வீரர் சச்சின் டெண்டுல்கரின் மகனாவார். இடது கை விரைவுப் பந்து வீச்சாளரும் இடது கை மட்டையாளாருமான இவர், உள்ளூர்த் துடுப்பாட்டப் போட்டிகளில் தற்போது கோவா அணிக்காகவும், முன்னர் மும்பை அணிக்காகவும் விளையாடியுள்ளார். .

2021 ஆம் ஆண்டு மும்பை இந்தியன்ஸ் அணியில் இடம்பெற்றார். 2023 ஆம் ஆண்டில் தனது முதல் போட்டியில் விளையாடினார்.

## ஆரம்பகால வாழ்க்கை மற்றும் குடும்பம்
இவர், 1999 ஆம் ஆண்டு மகாராட்டிராவின் மும்பையில் அஞ்சலி டெண்டுல்கர்- மேனாள் இந்தியத் துடுப்பாட்ட வீரர் சச்சின் டெண்டுல்கர் தம்பதியினருக்கு மகனாகப் பிறந்தார். இவருக்கு சாரா டெண்டுல்கர் என்ற ஒரு அக்காவும் உள்ளார்.

## துடுப்பாட்ட வாழ்க்கை
2018 ஆம் ஆண்டு இலங்கைக்கு எதிராக இவர் 19 வயதுக்குட்பட்டோருக்கான இந்திய அணிக்காக அறிமுகமானார். சனவரி 15, 2021 இல் அரியானாவுக்கு எதிரான 2020–21 சையத் முஷ்டாக் அலிக் கோப்பையில் மும்பை அணிக்காக இ20 போட்டியில் அறிமுகமானார். அந்தப் போட்டியில் மூன்று நிறைவுகளில் 34 ஓட்டங்களில் 1 இலக்கினைக் கைப்பற்றினார்.

## ஐபிஎல்
2021 ஐபிஎல்லுக்கு முன்னதாக மும்பை இந்தியன்ஸ் அணி இவரை ஏலத்தில் எடுத்தது. செப்டம்பர் 2021 இல், முதல் முறையாக மும்பை அணியில் தேர்வானார். மும்பையின் 22 பேர் கொண்ட சையத் முஷ்டாக் அலிக் கோப்பைக்காக அணியில் சேர்க்கப்பட்டார். பின்னர், காயம் காரணமாக 2021 ஐபிஎல்லில் இருந்து விலக்கப்பட்டார். ஆகத்து 2022 இல் கோவா அணியில் விளையாடுவதற்காக மும்பை அணியில் இருந்து விலகினார். 2022-23 ஆம் ஆண்டிற்கான சையது முஷ்டாக் அலிக் கோப்பையில் விளையாடினார்.

## மேற்கோள்கள்


## வெளி இணைப்புகள்

* 

பகுப்பு:மும்பை இந்தியன்ஸ் துடுப்பாட்டக்காரர்கள்
பகுப்பு:சச்சின் டெண்டுல்கர்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
மஞ்சான்பூர்

**மஞ்சான்பூர்** ('Manjhanpur''), இந்தியாவின் உத்தரப் பிரதேச மாநிலத்தின் கௌசாம்பி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது உத்தரப் பிரதேச மாநிலத் தலைநகரான  லக்னோவிற்கு தெற்கே  168  கிலோ மீட்டர் தொலைவிலும், கான்பூருக்கு தென்மேற்கே 161  கிலோ மீட்டர் தொலைவிலும் உள்ளது. இந்நகரம் கௌசாம்பி மக்களவைத் தொகுதிக்கு உட்பட்டது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  12 வார்டுகளும், 3,026  குடியிருப்புகளும் கொண்ட  மாஞ்சான்பூர் நகரத்தின்  மக்கள் தொகை 16,457 ஆகும். அதில் 8,717 ஆண்கள் மற்றும்   7,740 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15%  வீதம் உள்ளனர்.  பாலின விகிதம் 1000 ஆண்களுக்கு 892  பெண்கள் வீதம் உள்ளனர். சராசரி எழுத்தறிவு 68.2% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,610 மற்றும் 0% வீதம்  உள்ளனர். இந்நகரத்தில்  இந்து சமயத்தினர் 49.49%, இசுலாமியர் 49.92% மற்றும் பிற சமயத்தினர் 0.42 % வீதம்  உள்ளனர்.
## போக்குவரத்து
### தொடருந்து நிலையம்
மஞ்சான்பூர் நகரத்திலிருந்து 11 கிலோ மீட்டர் தொலைவில்  பர்வாரி தொடருந்து நிலையம்மற்றும் 15 கிலோ மீட்டர் தொலைவில் சிராது தொடருந்து நிலையம் உள்ளது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கௌசாம்பி மாவட்டம்
பதரௌனா

**பதரௌனா** (*Padrauna*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் உள்ள குஷிநகர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம்  உத்தரப் பிரதேச மாநிலத் தலைநகரான  லக்னோவிற்கு கிழக்கே 344  கிலோ மீட்டர் தொலைவிலும், கோரக்பூருக்கு வடகிழக்கே 73.8கிலோ மீட்டர் தொலைவிலும் உள்ளது. இதன் தெற்கே 21.7 கிலோ மீட்டர் தொலைவில்  கௌதம புத்தர் மறைந்த இடமான  குசிநகர் உள்ளது.
## போக்குவரத்து
### நெடுஞ்சாலை
தேசிய நெடுஞ்சாலை எண்727 இந்நகரம் வழியாகச் செல்கிறது. 
### தொடருந்து நிலையம்
பதரௌனா தொடருந்து நிலையம்சாப்ரா, கோரக்பூர், லக்னோ, சித்தார்த்தநகர், தில்லி மற்றும் ஜலந்தர் நகரங்களை இருப்புப்பாதை மூலம் இணைக்கிறது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும்,  6786  குடியிருப்புகளும் கொண்ட  பதரௌனா நகரத்தின்  மக்கள் தொகை  49,723 ஆகும். அதில் 25,700 ஆண்கள் மற்றும் 24,023  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர்.  பாலின விகிதம் 1000 ஆண்களுக்கு  935 பெண்கள் வீதம் உள்ளனர். சராசரி எழுத்தறிவு  79% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 3,587  மற்றும் 362 வீதம்  உள்ளனர். இந்நகரத்தில்  இந்து சமயத்தினர் 70.02%, இசுலாமியர் 29.38%, கிறித்தவர்கள் 0.32% மற்றும் பிற சமயத்தினர்  .013% வீதம்  உள்ளனர்.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:குஷிநகர் மாவட்டம்
பான்சிதேவா சட்டமன்றத் தொகுதி

**பான்சிதேவா சட்டமன்றத் தொகுதி** (Phansidewa Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது டார்ஜிலிங் மாவட்டத்தில் அமைந்துள்ளது. பான்சிதேவா, டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியின வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சேர் ஆறு

**சேர் ஆறு** (*Sher River*) இந்தியாவின் மத்தியப்பிரதேச மாநிலத்தில் பாயும் ஓர் ஆறாகும். நருமதை ஆற்றின் துணை ஆறான இது மத்தியப் பிரதேசத்தின் சியோனி மாவட்டத்திலும் நர்சிங்கபூர் மாவட்டத்திலும் பாய்கிறது. 

## மேற்கோள்கள்

பகுப்பு:மத்தியப் பிரதேச ஆறுகள்
பகுப்பு:நருமதையின் துணை ஆறுகள்
புதுச்சத்திரம் தொடருந்து நிலையம்

**புதுச்சத்திரம் தொடருந்து நிலையம்** (*Puduchatram railway station*, குறியீடு: PCTM)  என்பது இந்திய மாநிலமான தமிழ்நாட்டின் நாமக்கல் மாவட்டத்தில் உள்ள புதுச்சத்திரத்தில் அமைந்துள்ள ஒரு தொடருந்து நிலையமாகும். இந்த நிலையம் புதிதாக செயல்பாட்டுக்கு வந்த சேலம் சந்திப்பு - கரூர் சந்திப்பு  பாதையில் உள்ள ஒரு இடைநிலை நிலையமாகும், இது    மே 2013 இல் செயல்பாட்டுக்கு வந்தது. இந்த நிலையம் இந்திய இரயில்வேயின் தெற்கு இரயில்வே மண்டலத்தால் இயக்கப்படுகிறது.  இது சேலம் தொடருந்து கோட்டத்தின் கீழ் வருகிறது.

## மேற்கோள்கள்

பகுப்பு:நாமக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
பகுப்பு:Pages using gadget WikiMiniAtlas
புதுச்சத்திரம்

**புதுச்சத்திரம்** (*Puduchatram*) என்பது இந்தியாவின் தமிழ்நாடின், நாமக்கல் மாவட்டத்தில் அமைந்துள்ள ஓர் ஊராகும். இது புதுச்சத்திரம் ஊராட்சி ஒன்றியத்தின் தலைமையகம் ஆகும்.

## அமைவிடம்
இந்த ஊரானது மாவட்ட தலைநகரான நாமக்கல்லிலிருந்து 18 கிலோமீட்டர் தொலைவில்  உள்ளது.

## வரலாறு
இந்த ஊரின் பழைய பெயர் அன்னச்சத்திரம். இங்கு பயணிகள் தங்கி  அன்னசத்திரத்தில் உண்டு செல்வர். சில காலத்துக்குப் பிறகு அந்தப் பெயர் புதுச்சத்திரம் என்று மாறிவிட்டது. இந்தக் கிராமம் சேலம் - நாமக்கல் தேசிய நெடுஞ்சாலை 7 இல் அமைந்துள்ளது. தற்போது, இந்தக் கிராமம் நாமக்கல் மாவட்டத்தில் மிக வேகமாக வளர்ந்து வரும் பகுதிகளில் ஒன்றாக உள்ளது. 24 மணி நேர பேருந்து வசதி, காவிரி ஆற்று நீர் வசதி, மருத்துவமனை, வங்கி, பள்ளி, கல்லூரி, சந்தை, கடைகள் போன்ற அனைத்து அடிப்படை வசதிகளும் இந்தப் பகுதியில் உள்ளன. புதுச்சத்திரத்திற்காக கண்ணூர்பட்டியில் தொடருந்து நிலையம் இயங்கிவருகிறது.

## வேளாண்மை
இதன் சுற்றுவட்டார கிராமங்களுக்கு வேளாண்மை ஒரு முக்கிய வருவாய் ஆதாரமாகும். இந்தப் பகுதியில் பால் தொழில் ஒரு முக்கிய வணிகமாக உள்ளது.

## அரசுத் துறைகள்

: அரசு மருத்துவமனை, புதுச்சத்திரம்
: கால்நடை மருத்துவமனை, புதுச்சத்திரம்
: ஊராட்சி ஒன்றிய அலுவலகம், புதுச்சத்திரம்
: காவல் நிலையம், புதுச்சத்திரம்
: போக்குவரத்து காவல் நிலையம், புதுச்சத்திரம்
: சார்பதிவாளர் அலுவலகம், புதுச்சத்திரம்
: கிராம நிர்வாக அலுவலகம், புதுச்சத்திரம்
: வருவாய் ஆய்வாளர் அலுவலகம்
: வேளாண் அலுவலகம்
: அஞ்சல் அலுவலகம்
: மின் வாரிய அலுவலகம்
: தொலைபேசி பரிமாற்ற அலுவலகம்
: பால் கூட்டுறவு சங்கம்
: கைத்தறி நெசவாளர் கூட்டுறவு   சங்கம்
: அரசு மருத்துவமனை

## பள்ளிகளும் கல்லூரிகளும்

* பள்ளிகள்

: அரசு தொடக்கப்பள்ளி, புதுச்சத்திரம்.
: அரசு மேல்நிலைப் பள்ளி, புதுச்சத்திரம்.
: ரெயின்போ மெட்ரிகுலேசன் பள்ளி, புதுச்சத்திரம்.
: விவேகானந்தா வித்யாலயா மெட்ரிக்குலேசன் பள்ளி, புதுச்சத்திரம்.
: ஆர்.ஜி.ஆர் மெட்ரிக் மேல்நிலைப் பள்ளி (ம) சர்வதேச சி.பி.எஸ்.இ பள்ளி, புதுச்சத்திரம்.
: பாவை வித்யாசிரமம் சிபிஎஸ்இ பள்ளி, புதுச்சத்திரம்.
: ஞானோதயா சிபிஎஸ்இ மற்றும் மெட்ரிகுலேசன் பள்ளி, புதுச்சத்திரம்.

* கல்லூரிகள்

: பாவை பொறியியல் கல்லூரி
: பாவை பொறியியல் கல்லூரி (2)
: பாவை பலதொழில்நுட்பக் கல்லூரி
: பாவை ஆசிரியர் பயிற்சிப் பள்ளி
: ரெயின்போ ஆசிரியர் பயிற்சிப் பள்ளி
: பாவை மகளிர் கலை மற்றும் அறிவியல் கல்லூரி
: பாவை மேலாண்மைக் கல்லூரி
: கணமணி தொழில்நுட்பக் கல்லூரி
: ஞானமணி பொறியியல் கல்லூரி
: அரசு கலை மற்றும் அறிவியல் கல்லூரி, ஆண்டகலூர் கேட்

## அருகிலுள்ள மாநகரங்களும் நகரங்களும்

* மாநகரங்கள்

: சேலம், திருச்சி, கோயம்புத்தூர், ஈரோடு, திருப்பூர் .

* நகரங்கள்

: நாமக்கல், ராசிபுரம், திருச்செங்கோடு, பரமத்தி வேலூர்

## அருகிலுள்ள சுற்றுலாத் தலங்கள்

* கொல்லி மலைகள்

: கொல்லி மலையை சங்க கால ஏழு வள்ளல்களில் ஒருவரான வல்வில் ஓரி மன்னர் ஆட்சி செய்தார். புதுச்சத்திரத்திலிருந்து 58 கி.மீ. தொலைவில் உள்ள செம்மேட்டில் அவருக்கு ஒரு சிலை  அமைந்துள்ளது.

* ஏற்காடு

: ஏற்காடு புதுச்சத்திரத்திலிருந்து 62.7  கிலோமீட்டர் தொலைவில் அமைந்துள்ளது.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Pages using gadget WikiMiniAtlas
சுர்ஜித் கவுர் பர்னாலா

**சுர்ஜித் கவுர் பர்னாலா** (*Surjit Kaur Barnala*) இந்தியாவின் பஞ்சாப்பினைச் சேர்ந்த சீக்கிய அரசியல்வாதி ஆவார். அர்சரண் சிங் லோங்கோவாலின் சிந்தனையை ஆதரிப்பதையும், ராஜீவ்-லோங்கோவால் ஒப்பந்தத்தை முழுமையாகச் செயல்படுத்துவதையும் நோக்கமாகக் கொண்ட சிரோமணி அகாலி தளம் (லோங்கோவால்) தலைவராக உள்ளார். இவர் சுர்ஜித் சிங் பர்னாலாவின் மனைவி ஆவார்.

## குடும்பம்
சுர்ஜித் சிங் மற்றும் சுர்ஜித் கவுர் ஆகியோருக்கு அம்ரித் கௌர் சந்து என்ற மகள் இருந்தார். இவர் இந்தியத் தரைப்படை அதிகாரி ஆதேசுபால் சிங் சந்துவை மணந்தார். ஆனால் அம்ரித் கௌர் அக்டோபர் 2012-இல் புற்றுநோயால் இறந்தார். இவர்களின் மூத்த மகன் ஜஸ்ஜித் சிங் பர்னாலா ஒரு தொழிலதிபர். இவர் *பர்னாசு இன்டர்நேஷனல் பிரைவேட் லிமிடெட்* நிறுவனத்தினை நடத்தி வருகிறார். இரண்டாவது மகன் கங்கன்ஜித் சிங் பர்னாலாவும் தனது தந்தையைப் போலவே ஓர் அரசியல்வாதி. இவர்களின் இளைய மகன் நீலிந்தர் சிங் பர்னாலா 1996-இல் வாகன விபத்தில் இறந்தார். இவர்களுக்கு ஏழு பேரக்குழந்தைகள் உள்ளனர். இவரின் கணவர் நீண்டகால நோயால் 2017 சனவரி 14 அன்று இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிரோமணி அகாலி தள அரசியல்வாதிகள்
பகுப்பு:வாழும் மக்கள்
பாரதி சியால்

**பாரதி திருபாய் சியால்** (*Bharti Shiyal*) என்பவர் ஓர் இந்திய அரசியல்வாதி ஆவார். இவர் குசராத்து பாவ்நகர் சட்டமன்றத் தொகுதியிலிருந்து பாரதிய ஜனதா கட்சி உறுப்பினராக இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார். முன்னதாக இவர் 2012-ஆம் ஆண்டில் பாவ்நகர் மாவட்டத்தில் உள்ள தலஜா சட்டமன்றத் தொகுதியிலிருந்து குசராத்து சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் ஆயுர்வேத மருத்துவராகத் தொழில் செய்து வருகிறார். இவர் குசராத்தின் கோலி சமூகத்தைச் சேர்ந்தவர். பாரதி சியால் பாஜகவின் தேசியத் துணைத் தலைவராகவும் உள்ளார்.

## மேலும் காண்க
* சியால்
* கோலி மக்களின் பட்டியல்

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

பகுப்பு:17வது மக்களவை உறுப்பினர்கள்
பகுப்பு:1964 பிறப்புகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:பாவ்நகர் மாவட்ட நபர்கள்
பகுப்பு:வாழும் மக்கள்
கேரளத்தில் சைனம்

சைனம் என்பது தற்போது இருக்கும் மூன்று மிகப் பழமையான இந்திய மத மரபுகளில் ஒன்றாகும். இது, தென்னிந்தியாவின் கேரளாவில் மிகக் குறைந்த இருப்பைக் (0.01%) கொண்டுள்ளது. 2011 இந்திய மக்கள் தொகைக் கணக்கெடுப்பின்படி, கேரளாவில் சுமார் 4500 சமணர்கள் மட்டுமே உள்ளனர். அவர்களில் பெரும்பாலோர் கொச்சின் நகரம், கோழிக்கோடு மற்றும் வயநாடு மாவட்டத்தில் உள்ளனர்.

இடைக்கால சமணக் கல்வெட்டுக்கள் பெரும்பாலும் கேரளாவின் எல்லைகளில், குறிப்பாக வடகிழக்கில் வயநாடு, பாலக்காட்டுக் கணவாயில் உள்ள ஆலத்தூர் மற்றும் கன்னியாகுமரி மாவட்டத்தில் உள்ள சிதறால் போன்ற இடங்களில் காணப்படுகின்றன. கொச்சினுக்கு அருகில் அமைந்துள்ள "திருக்குணவாயி"ல் உள்ள ஆலயம் இடைக்கால கேரளாவில் (கிபி 9 ஆம் நூற்றாண்டிலிருந்து) அமைக்கப்பட்ட முக்கிய சமணக் கோயிலாக இருந்திருக்கலாமெனக் கல்வெட்டுச் சான்றுகள் தெரிவிக்கின்றன. "திருக்குணவாய் கோயிலின் விதிகள்" எனப் பொதுவாக அழைக்கப்படும் விதிமுறைகள், கேரளாவின் மற்ற அனைத்து சமணக் கோயில்களுக்கும் முன்மாதிரியாகவும் முன்னோடியாகவும் விளங்குகின்றது .

கேரளாவில் உள்ள சில சமணக் கோயில்கள் பிற்காலத்தில் இந்துக் கோவில்களாக மாற்றப்பட்டன. அக் கோயில்களிலுள்ள திருவுருவங்கள் இந்துக் கடவுள்களாக வணங்கப்பட்டு, இந்துக் கடவுளர் கூட்டத்தின் ஒரு பகுதியாகக் கருதப்படுகின்றன. இந்துக்களும் சமணர்களும் அவரவர் கடவுளரை ஒரே கோவிலில் வழிபடுவது ஒரு வழக்கமாக மாறியுள்ளது .

## மேற்கோள்கள்

பகுப்பு:கேரளாவில் சமயம்
டெட்ரா ஐதராக்சோசிங்கேட்டு

**டெட்ரா ஐதராக்சோசிங்கேட்டு** (*Tetrahydroxozincate*) என்பது வேதியியலில்  என்ற மூலக்கூற்று வாய்ப்பாட்டைக் கொண்ட ஈரிணைதிற எதிர்மின் அயனியாகும். டெட்ரா ஐதராக்சிடோசிங்கேட்டு என்ற பெயராலும் இந்த அயனி அழைக்கப்படுகிறது. +2 அல்லது (II) இணைதிறன் நிலையில் நான்கு ஐதராக்சைடு குழுக்களுடன் ஒருங்கிணைக்கப்பட்ட ஒரு மைய துத்தநாக அணுவையும், Sp3 கலப்பின எலக்ட்ரான் அமைப்பையும் கொண்டுள்ளது. சிங்கேட்டு  எதிர்மின் அயனிகளில் மிகவும் பொதுவான டெட்ரா ஐதராக்சோசிங்கேட்டு பெரும்பாலும் சிங்கேட்டு என்றே அழைக்கப்படுகிறது.

சோடியம் சிங்கேட்டு Na2Zn(OH)4, கால்சியம் சிங்கேட்டு CaZn(OH)4·2H2O  போன்ற அந்த அயனியைக் கொண்ட உப்புகளுக்கும் இந்தப் பெயர்கள் பயன்படுத்தப்படுகின்றன.

துத்தநாக ஆக்சைடு (ZnO) அல்லது துத்தநாக ஐதராக்சைடுடன் (Zn(OH)2)  சோடியம் ஐதராக்சைடு போன்ற வலுவான காரத்தைச் சேர்த்து வினைபுரியச் செய்வதன் மூலம் சிங்கேட்டு  உப்புகளைப் பெறலாம்.

வினையின் விளைவாக கிடைக்கும் கரைசல்கள் டெட்ரா ஐதராக்சோசிங்கேட்டு அயனியைக் கொண்டிருப்பது இப்போது பொதுவாக ஏற்றுக்கொள்ளப்படுகிறது. முந்தைய இராமன் ஆய்வுகள் நேரியல்  அயனிகள் இருப்பதைக் குறிப்பதாக விளக்கப்பட்டன.

## தொடர்புடைய அயனிகளும் உப்புகளும்
சிங்கேட்டு என்ற பெயர் []*n* என்ற மூலக்கூற்று வாய்ப்பாட்டை கொண்ட பல்லுரு அயனியையும் குறிக்கலாம். · என்ற மூலக்கூற்று வாய்ப்பாட்டைக் கொண்ட உப்புகளை உருவாக்குகிறது அல்லது துத்தநாகத்தின் கலப்பு ஆக்சைடுகளையும்  Na2ZnO2 போன்ற குறைவான மின்னெதிர்தன்மை கொண்ட சேர்மங்களையும் உருவாக்குகிறது.

## மேலும் காண்க
*டெட்ராகுளோரோசிங்கேட்டு

## மேற்கோள்கள்




பகுப்பு:எதிர்மின் அயனிகள்
பகுப்பு:கனிம வேதியியல்
ஈரெதிர்மின்னயனி

**ஈரெதிர்மின்னயனி** (*Dianion*) என்பது −2 நிகர மின்னூட்டம் கொண்ட ஓர் எதிர்மின் அயனியாகும். BeF4 2− மற்றும் MgF4 2− போன்ற பல நிலையான மூலக்கூறு எதிர்மின் அயனிகள் இருந்தாலும், இதுவரை எந்த நிலையான அணு எதிர்மின் அயனியும் கண்டறியப்படவில்லை.  எலக்ட்ரான் கவசம் மற்றும் பிற குவாண்டம் இயந்திர விளைவுகள் ஓர் அணு எதிர்மின் அயனியுடன் மற்றொரு எலக்ட்ரானைச் சேர்ப்பது அதை நிலையற்றதாக ஆக்குகின்றது.

மிகவும் அதிகமாக ஆய்வு செய்யப்பட்ட அணு டயானியம் H2− ஆகும். இது பொதுவாக ஓர் எலக்ட்ரானுக்கும் ஐதரசன் அயனிக்கும் இடையிலான குறுகிய கால உடனிசைவாகும். 1976 ஆம் ஆண்டில், இதன் அரை ஆயுள் 23 ± 4 நானோ விநாடிகள் என சோதனை ரீதியாக அளவிடப்பட்டது.

உடலியல் துறையில், மூலக்கூறு ஈரெதிமின்னயனிகள் முக்கியப் பங்கு வகிக்கின்றன. உதாரணமாக ஒற்றை ஐதரசன் பாசுபேட்டு ([HPO4]2−), இரத்தத்திலும் செல்களிலும் சுமார் 1 mM செறிவில் உள்ளது. அங்கு இது ஐதரசன் ஆற்றல் (pH) தாங்கலில் பங்கு வகிக்கிறது.

## மேற்கோள்கள்

பகுப்பு:எதிர்மின் அயனிகள்
இரமேசுவர் சிங்

**இரமேசுவர் சிங்** (*Rameshwar Singh*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் சட்டப்பேரவையில் 2024 ஆம் ஆண்டு முதல் இவர் உறுப்பினராக உள்ளார். சம்மு காசுமீரின் 90 சட்டமன்றத் தொகுதிகளில் ஒன்றான பானி சட்டமன்றத் தொகுதியில் சுயேட்சை வேட்பாளராகப் போட்டியிட்டு இரமேசுவர் சிங் வெற்றி பெற்றார். இத்தேர்தலில் பாரதிய சனதா கட்சி வேட்பாளர் இயெவன் லாலை இவர் தோற்கடித்தார்.

## மேலும் காண்க
* 2024 சம்மு காசுமீர் சட்டப் பேரவைத் தேர்தல்
* சம்மு காசுமீர் சட்டப் பேரவை

## மேற்கோள்கள்

பகுப்பு:வாழும் மக்கள்
பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:காஷ்மீர் மக்கள்
பகுப்பு:சுயேச்சை அரசியல்வாதிகள்
சிரோமணி அகாலி தளம் (லோங்கோவால்)

**சிரோமணி அகாலி தளம் (லோங்கோவால்)** (*Shiromani Akali Dal-Longowal*) என்பது பிரகாஷ் சிங் பாதல் தலைமையிலான சிரோமனி அகாலி தளத்தின் பிளவுபட்ட குழுவாகும். இந்தக் கட்சி 2004-ஆம் ஆண்டில் சுர்ஜித் கவுர் பர்னாலாவினால் (எஸ்ஏடி தலைவர் சுர்ஜித் சிங் பர்னாலாவின் மனைவி) தொடங்கப்பட்டது. பாதல் தலைமையிலான சிரோமணி அகாலி தளம் கட்சி தேர்தலில் போட்டியிட பிரேம் சிங் சந்துமாஜ்ராவுக்கு வாய்ப்பு அளிக்காததால் புதிய கட்சியில் சேர்ந்தார். ஆனால் பின்னர், 2007-இல் மீண்டும் பாதல் தலைமையிலான தாய்க் கட்சியில் சேர்ந்தார்.

இந்தக் கட்சி பாட்டியாலா சட்டமன்றத் தொகுதியில் போட்டியிட்டது. ஆனால் தோல்வியடைந்தது. 2007-ஆம் ஆண்டில், கட்சி மீண்டும் பாதல் தலைமையிலான சிரோமணி அகாலி தளத்துடன் இணைந்தது.

இருப்பினும், பின்னர், கட்சி மீண்டும் பிரிந்தது, 2014-ஆம் ஆண்டில், இந்திய தேசிய காங்கிரசுடன் இணைந்தது.

## மேற்கோள்கள்

பகுப்பு:2004இல் நிறுவப்பட்ட அரசியல் கட்சிகள்
பகுப்பு:பஞ்சாப் (இந்தியா) அரசியல் கட்சிகள்
மகாராஜ்கஞ்சு

**மகாராஜ்கஞ்ச்** (*Maharajganj*), இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில், நேபாளம் எல்லையை ஒட்டி அமைந்த மகாராஜ்கஞ்ச் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது உத்தரப் பிரதேச மாநிலத் தலைநகரான லக்னோவிற்கு வடகிழக்கே 326.9 கிலோ மீட்டர் தொலைவிலும்;கோரக்பூருக்கு வடக்கே 56.3 கிலோ மீட்டர் தொலைவிலும் உள்ளது. இந்நகரம் மகராஜ்கஞ்ச் மக்களவைத் தொகுதிக்கு உட்பட்டது
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 10 வார்டுகளும், 1,037 குடியிருப்புகளும் கொண்ட மகாராஜ்கஞ்ச் பேரூராட்சியின் மக்கள் தொகை 6,673 ஆகும். அதில் 3,485 ஆண்கள் மற்றும் 3,188 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.05 %  வீதம் உள்ளனர்.  பாலின விகிதம் 1000 ஆண்களுக்கு 923 பெண்கள் வீதம் உள்ளனர். சராசரி எழுத்தறிவு  வீதம் 80.75 % உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.59 % மற்றும் 0% வீதம்  உள்ளனர். இந்நகரத்தில்  இந்து சமயத்தினர் 64.08%, இசுலாமியர் 34.08%, கிறித்தவர்கள், சீக்கியர்கள் 1.03% மற்றும் பிற சமயத்தினர் 0.80% வீதம்  உள்ளனர்.
## போக்குவரத்து
### தொடருந்து நிலையம்
மகாராஜ்கஞ்ச் தொடருந்து நிலையத்திலிருந்துசாப்ரா, கோரக்பூர் போன்ற நகரங்களுக்கு பயணிகள் வண்டிகள் செல்கிறது. 
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:மகாராஜ்கஞ்சு மாவட்டம்
கானா சிவப்பு மீன் வறுவல்

**கானா சிவப்பு மீன் வறுவல்** (*Red red*)  என்பது கருப்பு கண்கள் கொண்ட பட்டாணியால் ஆன ஆப்பிரிக்கா நாட்டின் கானா பகுதியைச் சார்ந்த உணவு ஆகும். இவ்வுணவு பனை எண்ணெய் அல்லது பிற தாவர எண்ணெயில் வாழைப்பழத்துடன் சேர்த்து சமைக்கப்படுகிறது. சிவப்பு பனை எண்ணெய் (சோமி) மற்றும் வறுத்த வாழைப்பழத்திலிருந்து எடுக்கும் போது சிவப்பு நிறத்தினை பெறுவதால் இப்பெயரைப் பெற்றது. இவ்வுணவு பொதுவாக பதப்படுத்தப்பட்ட கானாங்கெளுத்தி மீன் அல்லது பைல்சார்ட்சு என்றழைக்கப்படும் மீன், கருப்பு கண் கொண்ட பட்டாணி, சுகாட்ச் பானெட் என்றழைக்கப்படும் மிளகுத்தூள், வெங்காயம், எண்ணெய் மற்றும் தக்காளி போன்றவற்றைக் கொண்டு சமைக்கப்படுகிறது.  இவ்வுணவு கானா "யோ கே காரி" என்றும் அழைக்கப்படுகிறது. பெரும்பாலும் மீன்களுடன் பரிமாறப்பட்டாலும், இவ்வுணவு சைவமாகவும் இருக்கலாம். வறுத்த வாழைப்பழம், வெண்ணெய் பழம் மற்றும் அரிசி அல்லது ரவையுடன் சேர்த்து முழுமையான உணவாக பரிமாறலாம். 

*

## மேற்கோள்கள்

## வெளி இணைப்புகள்
* வீடியோ சரியான கானா சிவப்பு மீன் உணவு 

பகுப்பு:மீன் உணவு
பகுப்பு:மீன் உணவு வகைகள்
பீர்சாதா பெரோசு அகமது

**பீர்சாதா பெரோசு அகமது** (*Peerzada Feroze Ahamad*) இந்தியாவைச் சேர்ந்த ஓர் அரசியல்வாதியாவார். பீர் அசு-மு-தின் என்பவருக்கு இவர் மகனாகப் பிறந்தார். சம்மு காசுமீர் சட்டப்பேரவையில் 2024 ஆம் ஆண்டு முதல் இவர் உறுப்பினராக உள்ளார். சம்மு காசுமீரின் 90 சட்டமன்றத் தொகுதிகளில் ஒன்றான தேவ்சர் சட்டமன்றத் தொகுதியில் சம்மு காசுமீர் தேசிய மாநாட்டுக் கட்சியின்  வேட்பாளராகப் போட்டியிட்டு பீர்சாதா பெரோசு அகமது வெற்றி பெற்றார். இத்தேதலில் இரண்டாமிடம் பிடித்த வேட்பாளரைக்காட்டிலும் 18230 வாக்குகள் வித்தியாசத்தில் வெற்றி பெற்றார்.

## தேர்தல் முடிவு

## மேற்கோள்கள்

பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:சம்மு காசுமீர் சட்டமன்ற உறுப்பினர்கள் 2024-2029
அசுவா (பேரீச்சை)

**அசுவா** (அரபு மொழி اجوا) என்பது சவுதி அரேபியா நாட்டின் மதீனா நகரத்தில் பரவலாக வளர்க்கப்படும் பனை மர பேரீச்சையின் சாகுபடி ஆகும். அசுவா வட்ட வடிவமாகவும், நடுத்தர அளவிலும் கருப்பு தோலுடனும் உள்ளது. 

மதீனா நகரைச் சுற்றியுள்ள அசுவா தோட்டங்கள் மூலம் ஆண்டுதோறும் ஆயிரக்கணக்கான டன்கள் பேரிச்சை பழங்கள் ஏற்றுமதி செய்யப்படுகின்றன. இருப்பினும்,  மதீனா நகருக்கு அசுவா பிரத்தியேகமானது அல்ல. இவை அரேபிய தீபகற்பத்திலும் சகாரா பாலைவனத்திலும் வளர்க்கப்படுகிறது. 

இசுலாமிய தூதரான நபிகள் நாயகத்துடன் பாரம்பரிய தொடர்புகளைக் கொண்டிருப்பதால், ரமலான் மாதம் மற்றும் பிற இசுலாமிய மத நிகழ்வுகளில் அசுவா பெரும்பாலும் இப்தார் அன்று உட்கொள்ளப்படுகிறது.

## ஊட்டச்சத்து உள்ளடக்கம்
வணிக நிறுவன அசுவா பேரிச்சை பழங்களில் (100 கிராம் ஒன்றுக்கு) 350 கலோரிகள், 82.5 கிராம் கார்போவைதரேட்டுகள், 2.5 கிராம் புரதம் மற்றும் 0 கிராம் கொழுப்பு, 20 கிராம் சர்க்கரைகள், 7.5 கிராம் நார்ச்சத்து, 50 மி. கி கால்சியம், 1 மில்லி கிராம் இரும்பு, 875 மில்லி கிராம் பொட்டாசியம், 0 மில்லி கிராம் சோடியம் உள்ளது. 

## மேற்கோள்கள்

பகுப்பு:பழங்கள்
பிரதாப்கர்

**பிரதாப்கர்** (*Pratapgarh*),இந்தியாவின் உத்தரப் பிரதேச மாநிலத்தின் தென்கிழக்கில் அமைந்த பிரதாப்கர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரயாக்ராஜ் கோட்டத்தில் அமைந்த இந்நகரம், உத்தரப் பிரதேச மாநிலத் தலைநகரான லக்னோவிற்கு தென்கிழக்கில் 173.6 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 11 வார்டுகளும், 2,357 குடியிருப்புகளும் கொண்ட பிரதாப்கர் நகரத்தின்  மக்கள் தொகை 15,071 ஆகும். அதில் 7,832 ஆண்கள் மற்றும் 7,239 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15% வீதம் உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். சராசரி எழுத்தறிவு 70.1% வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,675 மற்றும்  வீதம் 0% உள்ளனர். இந்நகரத்தில்  இந்து சமயத்தினர் 56.05%, இசுலாமியர் 43.32%, கிறித்தவர்கள் 0.25% மற்றும் பிற சமயத்தினர்  0.38% வீதம்  உள்ளனர்.
## போக்குவரத்து
### தொடருந்து நிலையம்
5 நடைமேடைகள் கொண்ட பிரதாப்கர் சந்திப்பு தொடருந்து நிலையத்திலிருந்து நாட்டின் கிழக்கு மற்றும் மேற்கு பகுதியின் நகரங்களுடன் இணைக்கிறது. 
### சாலைகள்
இந்நகரம் வழியாகச் செல்லும் தேசிய நெடுஞ்சாலைகள் பின்வருமாறு:
* பிரயாக்ராஜ்-அயோத்தி  தேசிய நெடுஞ்சாலை எண் 330 
* லக்னோ-வாரணாசி தேசிய நெடுஞ்சாலை எண் 31
* பிரயாக்ராஜ்-உஞ்சாகர் நெடுஞ்சாலை
### வானூர்தி நிலையம்
இதன் அருகமைந்த வானூர்தி நிலையம் 55 கிலோ மீட்டர் தொலைவில் உள்ள பிரயாக்ராஜ் நகரத்தில் உள்ளது.
## படக்காட்சிகள்

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
அத்தாவுல்லா சோராவர்தி

**அத்தாவுல்லா சோராவர்தி** (*Attaullah Sohrawardi*)  என்பவர் இந்திய அரசியல்வாதியும், சம்மு-காசுமீர் தேசிய மாநாட்டுக் கட்சியின் முக்கிய உறுப்பினரும் ஆவார். 1987 ஆம் ஆண்டு முதல் 1996 ஆம் ஆண்டு வரை முன்னாள் சம்மு-காசுமீர் மாநிலத்தில் தோடா தொகுதிக்கான சட்டமன்ற உறுப்பினராக  பணியாற்றினார்.

## அரசியல் வாழ்க்கை
1987 ஆம் ஆண்டு நடைபெற்ற தேர்தலில், அத்தாவுல்லா சோராவர்தி  சம்மு-காசுமீர் தேசிய மாநாட்டு கட்சியின் வேட்பாளராகப் போட்டியிட்டார். தோடா தொகுதியில் பதிவான மொத்த வாக்குகளில் 92.46 சதவீதத்தைப் பெற்று மகத்தான வெற்றியைப் பெற்றார். இவர் மொத்தமாக 29,232 வாக்குகளைப் பெற்றார். அதே நேரத்தில் இவரது நெருங்கிய போட்டியாளரான லோக் தளம் கட்சியின்  சுனிலால் 1,395 வாக்குகளை மட்டுமே பெற்றார். இந்த குறிப்பிடத்தக்க வித்தியாசம் பிராந்தியத்தில் அத்தாவுல்லா சோராவர்திக்கும் இவரது கட்சிக்கும் வலுவான ஆதரவை பிரதிபலித்தது.

## தேர்தல் முடிவுகள்

## மேலும் காண்க
* ஜம்மு-காஷ்மீர் தேசிய மாநாடு
* தோடா சட்டமன்றத் தொகுதி

## மேற்கோள்கள்


பகுப்பு:ஜம்மு காஷ்மீர் அரசியல்வாதிகள்
பகுப்பு:காஷ்மீர் மக்கள்
சோப்ரா சட்டமன்றத் தொகுதி

**சோப்ரா சட்டமன்றத் தொகுதி** (Chopra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. சோப்ரா, டார்ஜிலிங் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
கலீலாபாத்

**கலீலாபாத்** (*Khalilabad*), இந்தியாவின் உத்தரப் பிரதேச மாநிலத்தின் அவத் பிரதேசத்தில் அமைந்த சந்த் கபீர் நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். அயோத்தி-கோரக்பூர் செல்லும் சாலையில், கோரக்பூருக்கு 36 கிலோ மீட்டர் தொலைவில் உள்ளது. இது பிரதாப்கர் மக்களவைத் தொகுதிக்குட்பட்டது. 
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 7,291 குடியிருப்புகளும் கொண்ட கலீலாபாத் நகரத்தின்  மக்கள் தொகை 47,847 ஆகும். அதில் 25,154 ஆண்கள் மற்றும் 22,693 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.11% வீதம் உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 82.06% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.18% மற்றும் 0.04% வீதம்  உள்ளனர். இந்நகரத்தில்  இந்து சமயத்தினர் 68.79%, இசுலாமியர் 30.08%, சமணர்கள், பௌத்தர்கள், கிறித்தவர்கள் 0.26%, சீக்கியர்கள் 0.39% மற்றும் பிற சமயத்தினர்  0.45% வீதம்  உள்ளனர்.
## போக்குவரத்து
### சாலைகள்
தேசிய நெடுன்சாலை எண் 27 மற்றும் 28ஏ கலீலாபாத் நகரம் வழியாகச் செல்கிறது.
### தொடருந்து நிலையம்
கோரக்பூர்-லக்னோ இருப்புப்பாதையில் கலீலாபாத் தொடருந்து நிலையம் அமைந்துள்ளது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பதோகி

**பதோகி** (*Bhadohi*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் அமைந்த சந்து ரவிதாஸ் நகர் மாவட்டத்தில் உள்ள நகரம் மற்றும் நகராட்சி ஆகும். பிரயாக்ராஜ்-வாரணாசி இடையே அமைந்த பதோகி நகரம், மாநிலத் தலைநகரான லக்னோவிற்கு தென்கிழக்கே 291 கிலோ மீட்டர் தொலைவில் உள்ளது. வாரணாசிக்கு வடமேற்கே 57.5 கிலோ மீட்டர் தொலைவில் உள்ள இந்நகரம் தரை விரிப்பு நெசவுக்கு பெயர் பெற்றது. இந்நகரம் பதோகி மக்களவைத் தொகுதிக்குட்பட்டது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 13,274 குடியிருப்புகளும் கொண்ட பதோகி நகரத்தின்  மக்கள் தொகை 94,620 ஆகும். அதில் 49,639 ஆண்கள் மற்றும் 44,981 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  15% வீதம் உள்ளனர். பாலின விகிதம் 1000 ஆண்களுக்கு 923 பெண்கள் வீதம் உள்ளனர். சராசரி எழுத்தறிவு 72.6% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 9,597 மற்றும் 15 வீதம்  உள்ளனர். இந்நகரத்தில்  இந்து சமயத்தினர் 41.84%, இசுலாமியர் 57.02%, கிறித்தவர்கள் 0.28% மற்றும் பிற சமயத்தினர்  0.86% வீதம்  உள்ளனர்.

## தொடருந்து நிலையம்
பதோகி தொடருந்து நிலையத்திலிருந்து நாட்டின் முக்கிய நகரஙகளுக்கு தொடருந்துகள் செல்கிறது.

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
சோன்பத்திரா

**சோன்பத்திரா** (*Sonbhadra*) (பழைய பெயர்:*இராபர்ட்ஸ்கஞ்ச்*), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் தென்கிழக்கில் அமைந்த சோன்பத்ரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் மாநிலத் தலைநகரான லக்னோவிற்கு தென்கிழக்கே 371 கிலோ மீட்டர் தொலைவிலும்; வாரணாசிக்கு தெற்கே 82 கிலோ மீட்டர் தொலைவிலும் உள்ளது. இந்நகரம் இராபர்ட்சுகஞ்ச் மக்களவைத் தொகுதிக்கு உட்பட்டது.
## புவியியல்
சோன்பத்திரா நகரம் விந்திய மலைத்தொடருக்கும், கைமூர் மலைத்தொடருக்கும் இடையில் அமைந்துள்ளது. இந்நகரம் கடல்மட்டத்திலிருந்து 330 மீட்டர் உயரத்தில் உள்ளது. இந்நகரத்தின் தெற்கே சோன் ஆறு பாய்கிறது. இந்நகரத்திலிருந்து 16 கிலோ மீட்டர் தொலைவில் சல்கான் புதைபடிவ பூங்கா உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும்,  6,196 குடியிருப்புகளும் கொண்ட சோன்பத்திரா நகரத்தின்  மக்கள் தொகை 36,689  ஆகும். அதில் 19,294 ஆண்கள் மற்றும் 17,395 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.75 % வீதம் உள்ளனர்.  பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 83.97 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.72 % மற்றும் 0.50 % வீதம்  உள்ளனர். இந்நகரத்தில்  இந்து சமயத்தினர் 84.67%, இசுலாமியர் 13.74%, சமணர்கள்  0.24%, கிறித்தவர்கள் 0.43%, சீக்கியர்கள்  0.73% மற்றும் பிற சமயத்தினர்  0.19% வீதம்  உள்ளனர்.
## போக்குவரத்து
### தொடருந்து நிலையம்
சோன்பத்திரா தொடருந்து நிலையத்திலிருந்துதில்லி, ஜம்மு, பிரயாக்ராஜ், வாரணாசி, ராஞ்சி, டாடாநகர், லக்னோ, பரேலி மற்றும் கான்பூர் போன்ற நகரங்களுக்கு தொடருந்துகள் செல்கிறது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
மெட்டி ஒலி 2 (தொலைக்காட்சித் தொடர்)

**மெட்டி ஒலி 2** என்பது சன் தொலைக்காட்சியில் சனவரி 19, 2026 முதல் திங்கள் முதல் சனி வரை பிற்பகல் 3:00 மணிக்கு ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும்.

இந்த தொடரை மெட்டி ஒலி மற்றும் நாதஸ்வரம் புகழ் திருமுருகன் கதை எழுதி, இயக்கி மற்றும் நடித்து வருகின்றார், இவருடன் சேர்ந்து பிரபல இயக்குநரும் நடிகருமான ஆர். சுந்தர்ராஜன், புதுமுக நடிகைகள் அஞ்சனா மற்றும் கன்னிகா ரவி முதன்மை காதாபாத்திரத்தில் நடித்துள்ளனர். இந்த தொடர் 13 நவம்பர் 2020 ஆம் ஆண்டு 684 அத்தியாங்களுடன் நிறைவு பெற்றது.
பீமாசங்கர் வனவிலங்கு சரணாலயம்

**பீமாசங்கர் வனவிலங்கு சரணாலயம்**  (*Bhimashankar Wildlife Sanctuary*) மேற்கத்திய இந்திய மாநிலமான மகாராட்டிராவில் உள்ள புனே மாவட்டத்தின் அம்பேகாவ் மற்றும் கேத் தாலுகாக்களில் உருவாக்கப்பட்டது.  முக்கியமாக இந்திய ராட்சத அணில்களின் வாழ்விடங்களைப் பாதுகாப்பதற்காக இச்சரணாலயம் உருவாக்கப்பட்டுள்ளது. 

மகாராட்டிராவின் 3 மாவட்டங்களான புனே மாவட்டம், இராய்காட்டு மாவட்டம் மற்றும் தானே மாவட்டம் ஆகிய பகுதிகளில்  பரவியுள்ளது.  

## விவரங்கள்
பீமாசங்கர் வனவிலங்கு சரணாலயம் 131 சதுரகிலோமீட்டர்  (51 சதுர மைல்) பரப்பளவைக் கொண்டுள்ளது. இச்சரணாலயம் மேற்குத் தொடர்ச்சி மலைகளின் (சாயாத்ரி மலைத்தொடர்கள்) ஒரு பகுதியாகும்.  உலகின் 12 பல்லுயிர் பெருக்க இடங்களில் ஒன்றாக இது அங்கீகரிக்கப்பட்டுள்ளது. இந்த சரணாலயம் 1985 ஆம் ஆண்டு மகாராட்டிரா மாநில அரசால் அறிவிக்கப்பட்டது. இதன் மொத்த பரப்பளவு 130.78 சதுர கிமீ ஆகும். வன உயிர்களான விலங்குகள், பறவைகள், பூச்சிகள், தாவரங்கள் முதலியவற்றை பாதுகாக்கின்ற இது வனவிலங்கு பாதுகாப்புச் சட்டம் 1972 இன் கீழ் உருவாக்கப்பட்டது.

சரணாலயத்தில் ஒன்பது பழங்குடி கிராமங்கள் உள்ளன. இப்பகுதியின் உயிர் பன்முகத்தன்மை தக்கவைக்கப்பட்டுள்ளது, ஏனெனில் இச்சரணாலயம்  தலைமுறைகளாக புனித தோப்புகளின் தொகுப்பாக பாதுகாக்கப்படும். இந்த புனித தோப்புகள் இந்த பகுதியின் மரபணு குளங்களாக செயல்படுகின்றன. இங்கிருந்து விதைகள் சிதறடிக்கப்பட்டன. சரணாலயத்தில் உள்ள அகுபே- என்ற ஒரு பழங்குடி மகாதேவ் கோலி கிராமத்தின்   புனித தோப்பு, ஒரு மலையேறுபவர் கோம்பல்-சான்டோலிசு டோமெண்டோசாவும்  1984 இல் 800-1000 வயதுடையவை என்று கண்டறியப்பட்டன. 

### தாவரங்கள் மற்றும் விலங்குகள்
உள்ளூர் மற்றும் சிறப்பு தாவரங்கள் மற்றும் விலங்கினங்களின் பெரிய பன்முகத்தன்மையை இச்சரணாலயம் கொண்டுள்ளது.  மகாராட்டிராவின் மாநில விலங்கான இரட்டுஃபா இண்டிகா எல்பிசுடோனியின் தாயகமாகும், இது இந்திய இராட்சத அணிலின் துணை இனமாகும். அச்சுறுத்தலுக்கு உள்ளான மூன்று இந்தோ-மாலியன் அணில் இனங்களில் ஒன்றுமாகும். இங்கு காணப்படும் குறிப்பிட்ட துணை இனங்கள் பீமாசங்கர் வனவிலங்கு சரணாலயத்திற்கு  மட்டுமே சொந்தமானவை. சரணாலயத்தில் இருந்து பதிவாகும் முக்கியமான பாலூட்டிகளில் பாந்தெரா பர்டசு சிறுத்தை, மற்றும் தங்க நரி (கேனிசு ஆரியசு), சாம்பார் (செர்வசு யூனிகலர்), குரைக்கும் மான் (முண்டியாக்கசு முண்டியாக்கு), காட்டுப்பன்றி (சசு சுக்ரோஃபா), பொதுவான லங்கூர் (செம்னோபிதேகசு எண்டெல்லசு), செம்முகக் குரங்கு (மக்காக்கா முலாட்டா) மற்றும் எலி மான் (மோசியோலா மெமின்னா) ஆகியவை அடங்கும். இந்திய எறும்புத்திண்ணியும் (மானிசு கராசிகாடாட்டா) இங்கிருப்பதாகப் பதிவாகியுள்ளது. சரணாலயத்தில் சிறப்பு வாய்ந்த உள்ளூர் ஊர்வன, நீர்வீழ்ச்சிகள், பட்டாம்பூச்சிகள் மற்றும் பூச்சிகள் நிறைந்துள்ளன. பருவமழையின் போது (மழைக்காலம்) உயிரணு ஒளி வீசும் பூஞ்சை உட்பட பல்வேறு வகையான பாசிகள் மற்றும் எபிஃபைட்டுகளை மரங்களில் காணலாம்.

## மேலும் காண்க
* பீமாசங்கர்

## மேற்கோள்கள்

## வெளி இணைப்புகள்
* வனவிலங்கு சுற்றுப்பயணம் travelworld.com: பீமாசங்கர் வனவிலங்கு சரணாலயம்
* http://www.bhimashankar.in
* http://www.bhimashankar.net.in

பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கியோங்னோசுலா ஆல்பைன் சரணாலயம்

**கியோங்னோசுலா ஆல்பைன் சரணாலயம்**  (*Kyongnosla Alpine Sanctuary*) இந்தியாவின் சிக்கிம் மாநிலத்தின் காங்டாக்கு மாவட்டத்தில் உள்ள ஓர் இயற்கை காப்பகமாகும். நாதூ லா சாலையில் உள்ள சோம்கோ (சாங்கு) ஏரியை ஒட்டிய பகுதியைச் சுற்றி அமைந்துள்ளது. சிக்கிமின் தலைநகரான காங்டாக்கிலிருந்து கிழக்கே சுமார் 31 கிமீ (19 மைல்) தொலைவில் அமைந்துள்ள இந்த சரணாலயம் சுமார் 31 சதுரகிலோமீட்டர்  (12 சதுர மைல்) பரப்பளவைக் கொண்டுள்ளது, மேலும் 15 ஆவது மைல்  காவல் சோதனைச் சாவடியிலிருந்து ரோங் சூ பள்ளத்தாக்கு மற்றும் சோம்கோ ஏரியின் எல்லையில் உள்ள முகடுகள் வரை நீண்டுள்ளது.

தாவரங்கள் மற்றும் விலங்கினங்கள் இரண்டும் இங்கு  நிறைந்துள்ளன.  அரிய, ஆபத்தான தரை ஆர்க்கிட்டுகளும்  கொத்துக் கொத்தான மலர்கள் உடைய பசுமை மாறாச் செடி வகைகளும்  உயரமான என்றும் பசுமையான புதர்ச் செடி வகைகளும்  உயரமான வெள்ளி நிற  ஊசியிலை மரங்களும் இங்கு காணப்படுகின்றன. ரோடோடென்ட்ரான் நிவியம் (சிக்கிமின் மாநில மரம்) மற்றும் சைப்ரிபீடியம் திபெடிகம் (அழிவு விளிம்பில் உள்ள தரை கொடி ஆர்க்கிட்டு) ஆகியவையும் இங்கு அறிமுகப்படுத்தப்பட்டுள்ளன.

கியோங்னோசுலா ஆல்பைன் சரணாலயம் புனித இமயமலை நிலப்பரப்பின் ஒரு பகுதியாகும். 

சரணாலயத்தைப் பார்வையிட சிறந்த நேரம் மே, சூன், அக்டோபர் மற்றும் நவம்பர் மாதங்கள் ஆகும், அப்போது காலநிலை இனிமையாகவும், வறண்டதாகவும், சூடாகவும் இருக்கும்.

## மேற்கோள்கள்

## வெளி இணைப்புகள்
* 

பகுப்பு:கேங்டாக் மாவட்டம்
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:சிக்கிம் புவியியல்
பகுப்பு:இந்திய தேசியப் பூங்காக்கள்
பகுப்பு:சிக்கிம் காட்டுயிர் காப்பகங்கள்
நெல்லை வனவிலங்கு சரணாலயம்

**நெல்லை வனவிலங்கு சரணாலயம்** (*Nellai Wildlife Sanctuary*) இந்தியாவின் தமிழ்நாட்டின் திருநெல்வேலி மாவட்டத்தில் அமைந்துள்ளது. இதன் புகழ்பெற்ற மலைகளுக்கு மிகவும் பிரபலமானது. இதுபோன்ற 29 மலை சிகரங்களில், சிவகிரி மலை 1,748 மீட்டர் உயரமுள்ள மிக உயரமான இடமாகக் கருதப்படுகிறது. மேலும் இராமக்கல்தேரி ஒரு சிறந்த சுற்றுலா தலமாகும். நெல்லை வனவிலங்கு சரணாலயம் 2015 ஆம் ஆண்டில் ஒரு வனவிலங்கு சரணாலயம் என்ற பட்டத்தைப் பெற்றது. பல வகையான அயல்நாட்டு விலங்கினங்கள் மற்றும் தாவரங்களுக்கு தாயகமாக விளங்கும் இச்சரணாலயம் ஒரு பாதுகாக்கப்பட்ட வனவிலங்கு சரணாலயமாகும். செப்டம்பர் முதல் சனவரி மாதம் வரை இச்சரணாலயத்தைப் பார்வையிட சிறந்த காலமாகும். 

## அமைவிடம்
திருநெல்வேலி வனப் பிரிவின் ஒரு பகுதியான இச்சரணாலயம் 35,673.33 எக்டேர் பரப்பளவில் பரவியுள்ளது. அடர்ந்த காடுகள் நிறைந்த பல்வேறு மலைத்தொடர்களில் நீண்டுள்ளது. இங்குள்ள மிக உயரமான சில சிகரங்கள் பின்வருமாறு: சிவகிரி மலை (431 மீ), தொட்டி மலை (381 மீ), அருயிட்டலை மொட்டை (231 மீ) மற்றும் கள்ளி மலை (88 மீ). நெல்லை வனவிலங்கு சரணாலயத்தின் பலகை நிலப்பரப்பு புலி மற்றும் சாம்பல் நிற அணில் இருப்புகளுடன் எல்லைகளைப் பகிர்ந்து கொள்கிறது.

## மேற்கோள்கள்

பகுப்பு:திருநெல்வேலி மாவட்டம்
பகுப்பு:தமிழ்நாட்டிலுள்ள விலங்கியல் பூங்காக்கள்
ரத்னபிரவா தேவி

**ரத்னபிரபா தேவி** (*Ratnaprava Devi*) (11 டிசம்பர் 1909  27 ஏப்ரல் 2001) **ரத்னபிரபா தேபி** எனவும் அழைக்கப்பட்ட இவர் இந்தியாவின் ஒடிசாவைச் சேர்ந்த ஓர் அரசியல்வாதியும் எழுத்தாளருமாவார். இவர் 1957 ஆம் ஆண்டு முதல் 1961ஆம் ஆண்டு வரை ஒடிசா சட்டமன்ற உறுப்பினராக இருந்தார்.  

## வாழ்க்கை வரலாறு
இவர் மன்னர் சங்கர் பிரதாப் சிங் தியோவின் மனைவியும், சரேய்கலா கர்சுவான் இராச்சியத்தின் இளவரசியுமாவார். தேன்கனலின் தற்போதைய மன்னரான பிரிகேடியர் காமாக்ய பிரசாத் சிங் தியோவின் தாயார் ஆவார். இவரது குடும்பப் பின்னணி ஒடிசாவின் அரச மரபினைச் சேர்ந்தது. 

ஒரு சட்டமன்ற உறுப்பினராக, ரத்னபிரவா தேவி தேன்கனல் மற்றும் ஒடிசாவில் சீர்திருத்தங்களைக் கொண்டுவருவதில் பங்கு வகித்தார். இவரது சுயசரிதை, இவரது வாழ்நாள் முழுவதும் சமூக-அரசியல் வரலாற்றையும் அனுபவங்களையும் வெளிக்காட்டுகிறது. ரத்னபிரவா தேவியின் தாக்கம் அரசியலுக்கு அப்பாற்பட்டது; இவர் ஜெகந்நாதரிடம் ஆழ்ந்த பக்தி கொண்டிருந்தார். தனது மக்களின் நலனுக்காக அயராது உழைத்தார். 

## மேதகை
"ராணி ரத்னபிரவா தேவியின் சுயசரிதை" என்ற புத்தகமான தேன்கனலில் இவரது எழுபது ஆண்டுகால நினைவுகள் குறிப்பிடப்படுகிறது. முதலில் 1997 ஆம் ஆண்டில் ஒடியாவில் வெளியிடப்பட்ட இது, இப்போது டாக்டர் தபன் கே. பாண்டா மற்றும் டாக்டர் ஜூலி மிஸ்ரா ஆகியோரால் ஆங்கிலத்தில் மொழிபெயர்க்கப்பட்டுள்ளது.

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் அரசியல்வாதிகள்
பகுப்பு:2001 இறப்புகள்
பகுப்பு:1909 பிறப்புகள்
கியான்பூர்

**கியான்பூர்** (*Gyanpur*), இந்தியாவின் உத்தரப் பிரதேச மாநிலத்தின் அவத் பிரதேசத்தில் அமைந்துள்ள  சந்து ரவிதாஸ் நகர் மாவட்டத்தின் நிர்வாகத் தலைமையிட நகரமும் நகராட்சியும் ஆகும். இது மாநிலத் தலைநகரான லக்னோவிற்கு தென்கிழக்கே 275.கிலோ மீட்டர் தொலைவிலும்,கோரக்பூருக்கு தெற்கே 86.5 கிலோ மீட்டர் தொலைவிலும் உள்ளது.
## மக்கள் தொகைப் பரம்பல்
2011ஆம்  ஆண்டின் இந்திய மக்கள் தொகைக் கணக்கெடுப்பின்படி 11 வார்டுகளும், 2,024 குடியிருப்புகளும் கொண்ட  கியான்பூர் பேரூராட்சியின்  மக்கள் தொகை 12,808 ஆகும். அதில் 6,908 ஆண்கள் மற்றும் 5,900 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர். பாலின விகிதம் 1000 ஆண்களுக்கு 854 பெண்கள் வீதம் உள்ளனர். சராசரி எழுத்தறிவு 83.3% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,167 மற்றும் 19 வீதம்  உள்ளனர். இந்நகரத்தில்  இந்து சமயத்தினர் 77.66%, இசுலாமியர் 22.09%  மற்றும் பிற சமயத்தினர் 0.16% வீதம்  உள்ளனர்.
## போக்குவரத்து
### தொடருந்து நிலையம்
கியான் ரோடு தொடருந்து நிலையம்கோரக்பூர் போன்ற நகரங்களுடன் இணைக்கிறது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
வக்ஃபு (திருத்த) சட்ட முன்வரைவு, 2024

**வக்ஃபு (திருத்த) மசோதா, 2024** *(The Waqf (Amendment) Bill, 2024)* ஆகஸ்ட் 8, 2024 இல் இந்திய மக்களவையில் அறிமுகப்படுத்தப்பட்டது.    இது 1923 இல் இயற்றப்பட்ட முசல்மான் வக்ஃபு சட்டத்தை மாற்றியமைக்கவும், 1995 வக்ஃபு சட்டத்தைத் திருத்தவும் முயல்கிறது.  இந்தச் சட்டம் இந்தியாவில் வக்ஃபு சொத்துக்களை ஒழுங்குபடுத்தவும், முஸ்லிம் சட்டத்தின் கீழ் புனிதமான, மத அல்லது தொண்டு நோக்கங்களுக்காகக் கருதப்படும் அசையும் அல்லது அசையாச் சொத்துக்களை அறகட்டளை நிதியாக வரையறுக்கிறது. வக்ஃபுகளை நிர்வகிக்க ஒவ்வொரு மாநிலமும் ஒரு வக்ஃபு வாரியத்தை அமைக்க வேண்டும். இந்த மசோதா இந்தச் சட்டத்தை **<nowiki/>'ஐக்கிய வக்ஃபு மேலாண்மை, அதிகாரமளித்தல், செயல்திறன் மற்றும் மேம்பாட்டுச் சட்டம், 1995' (UWMEEDA 1995)** என மறுபெயரிடுகிறது.

## கூட்டு நாடாளுமன்றக் குழு
வக்ஃபு (திருத்தம்) மசோதா, 2024 ஐ மறுஆய்வு செய்ய 31 உறுப்பினர்களைக் கொண்ட ஒரு நாடாளுமன்றக் கூட்டுக் குழுவினை  நிறுவியது. இந்தக் குழுவில் மக்களவையிலிருந்து 21 உறுப்பினர்களும், மாநிலங்களவையிலிருந்து 10 உறுப்பினர்களும் இருப்பார்கள். 9 ஆகஸ்ட் 2024 இல் சிறுபான்மையினர் நலத்துறை அமைச்சர் கிரன் ரிஜிஜுவால் இந்தக் குழு அறிவிக்கப்பட்டது.  திரிணாமுல் காங்கிரஸ் மக்களவை உறுப்பினர்கல்யாண் பானர்ஜி இந்தக் கூட்டத்தைப் புறக்கணித்தார். 

## மேற்கோள்கள்

பகுப்பு:மோதி ஆட்சியின் திட்டங்கள்
பகுப்பு:இந்திய அரசு அமைப்புகள்
பகுப்பு:இந்தியாவில் இசுலாம்
பகுப்பு:மோதி ஆட்சி
இசுலாம்பூர் சட்டமன்றத் தொகுதி, மேற்கு வங்காளம்

**இசுலாம்பூர் சட்டமன்றத் தொகுதி** (Islampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இசுலாம்பூர், ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்